
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1840 

10 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 3483/10.4.2003 απόφασης του Γενι¬ 
κού Γραμματέα Περιφέρειας Αττικής περί διορι¬ 
σμού των μελών της Διοικητικής Επιτροπής Στρα¬ 
τιωτικών Επιτάξεων Νομού Αττικής, ως προς τον 


Επίτροπο Επικράτειας και διόρθωση επωνύμου 

αναπληρωματικού μέλους. 1 

Τροποποίηση του Οργανισμού Εσωτερικής Υπηρε¬ 
σίας της Κοινότητας Σελέρου Ν. Ξάνθης. 2 

Καθορισμός αποζημίωσης Αντιπροέδρου της Δημοτι¬ 
κής Επιχείρησης Ύδρευσης - Αποχέτευσης Κατε¬ 
ρίνης. 3 


ΑΠΟΦΑΣΕΙ Σ 

Αριθ. 10522 (1) 


Τροποποίηση της 3483/10.4.2003 απόφασης του Γενικού 
Γραμματέα Περιφέρειας Αττικής περί διορισμού των με- 
λώντης Διοικητικής Επιτροπής Στρατιωτικών Επιτάξεων 
Νομού Αττικής, ως προς τον Επίτροπο Επικράτειας και 
διόρθωση επωνύμου αναπληρωματικού μέλους. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 32 και 33 του Ν. 4442/1929 
«Περί Στρατιωτικών και Ναυτικών Εισφορών και Ναυλώ- 
σεων» όπως τροποποιήθηκαν μεταγενέστερα. 

2. Τις όμοιες του άρθρου μόνου του Π.Δ/τος 115/1984 
«Διορισμός των μελών των Διοικητικών Δικαστηρίων και 
Στρατιωτικών Επιτάξεων». 

3. Τις όμοιες του άρθρου 9 παρ. 1 του Ν. 1649/1986 περί 
λειτουργίας και μετονομασίας των Διοικητικών Δικαστη¬ 
ρίων Στρατιωτικών Επιτάξεων σε Διοικητικές Επιτροπές 
Στρατιωτικών Επιτάξεων. 

4. Την 51846/22.8.1988 κοινή απόφαση των Υπουργών 
Προεδρίας της Κυβέρνησης, Εσωτερικών και Εθνικής 
Άμυνας με την οποία ορίζεται όπως οι αρμοδιότητες που 
ασκούσε ο Νομάρχης Αττικής, σε ότι αφορά τη συγκρό¬ 
τηση και λειτουργία της Διοικητικής Επιτροπής Στρατιω¬ 
τικών Επιτάξεων της πρώην Νομαρχίας Αττικής ασκού¬ 


νται από τον άλλοτε Νομάρχη Δυτικής Αττικής (νυν Περι¬ 
φερειάρχη). 

5. Τις ΔΟΑ/Φ6/3/5276/28.2.97 και ΔΟΑ/Φ6/12/19190/ 
20.8.97 αποφάσεις του ΥΠΕΣΔΔΑ. 

6. Τις διατάξεις του Ν. 2218/94 περί «ίδρυσης Νομαρ¬ 
χιακής Αυτοδιοίκησης, τροποποίησης διατάξεων για την 
Π ρωτοβάθμια Αυτοδιοίκηση καιτην Περιφέρεια και άλλες 
διατάξεις» και ιδιαιτέρως τις διατάξεις του άρθρου 3. 

7. Τις διατάξεις του Ν. 2240/94 περί «Συμπλήρωσης δια¬ 
τάξεων για τη Νομαρχιακή Αυτ/ση και άλλες διατάξεις και 
ιδιαιτέρως τις διατάξεις του άρθρου 4, καθώς και τις δια¬ 
τάξεις του Ν. 2503/97. 

8. Το Φ.851.1/37/52262 Σ.603/14.11.2002 έγγραφο της 
Δ/νσης Οικονομικού της Στρατιωτικής Διοίκησης Αθηνών, 
περί ορισμού μελών στην εν λόγω Επιτροπή. 

9. Το 3113/26.3.2003 έγγραφο του Πρωτοδικείου Αθη¬ 
νών, περί ορισμού μελών στην εν λόγω Επιτροπή. 

10. Το αριθ.9858/21.2.2003 έγγραφο της Εισαγγελίας 
Πρωτοδικών Αθηνών περί ορισμού Εισαγγελέως, που να 
έχει καθήκοντα Επιτρόπου Επικράτειας στην εν λόγω Επι¬ 
τροπή. 

11. Την 2391/09/27.3.98 (ΦΕΚ 1693/Β/18.11.2003) από¬ 
φαση του Γενικού Γραμματέα Περιφέρειας Αττικής, περί 
μεταβίβασης αρμοδιοτήτων στη Δ/νση Τοπικής Αυτοδιοί¬ 
κησης και Διοίκησης Δυτικής Αττικής. 

12. Το 67991/26.11.2003 έγγραφο της Εισαγγελίας 
Πρωτοδικών Αθηνών περί νέου ορισμού Εισαγγελέως, 
που να έχει καθήκοντα Επιτρόπου Επικράτειας στην εν 
λόγω Επιτροπή. 

13. Με την απόφαση αυτή προκαλείται δαπάνη εις βά¬ 
ρος του προϋπολογισμού Γ.Ε.Σ., αποφασίζουμε: 

Τροποποιούμε την 3483/10.4.2003 απόφαση μας ως προς 
τον Επίτροπο Επικράτειας και ορίζουμετον Εισαγγελέα Πρω¬ 
τοδικών Αθηνών Παναγιώτη Σ. Παναγιωτόπουλο ως Επίτρο¬ 
πο Επικράτειας και διορθώνουμε το επώνυμο του αναπλη¬ 
ρωματικού μέλους Τχη (ο) του ΕΚΕΜΣ από το λανθασμένο 
Πασχάλης Γκιούρας στο ορθό, Πασχάλης Γκιαούρης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αιγάλεω, 27 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2438 (2) 

Τροποποίηση του Οργανισμού Εσωτερικής Υπηρεσίας 
της Κοινότητας Σελέρου Ν. Ξάνθης. 


Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1) Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 8 παρ. 5του Ν. 2307/95. 

2) Τις διατάξεις των Π.Δ. 37α/87 και 22/90 

3) Τις διατάξεις του άρθρου 34-38 του Ν. 2190/94. 

4) Τις διατάξεις του άρθρου 18 του Ν. 3539/97 όπως 
τροποποιήθηκαν κατά την παρ. 2με την παρ. 1 του άρ¬ 
θρου^ του Ν. 2672/98. 

5) Την 52/2003 απόφαση της κοινότητας Σελέρου για 
τροποποίηση του Οργανισμού Εσωτερικής Υπηρεσίας. 

6) Το άρθρο 31 παρ.1 και 2 εδαφ. Β του Ν. 3013/2002 
σύμφωνα με το οποίο επιτρέπεται η τροποποίηση του 
Οργανισμού. 

7) Το Ν. 2503/97 «Διοίκηση, οργάνωση, στελέχωση της 
περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

8) Την 4308/6.7.2001 απόφαση του Γενικού Γραμματέα 
η οποία δημοσιεύθηκε στο ΦΕΚ 917/Β/17.7.2001. 

9) Την 67/22.9.2003 θετική γνωμοδότηση του Υπηρε¬ 
σιακού Πειθαρχικού Συμβουλίου ΠΟΤΑ Ν. ΞΑΝΘΗΣ. 

10) Την 149/1999 απόφαση του Κοινοτικού Συμβουλίου 
Σελέρου με την οποία τροποποιήθηκε ο Οργανισμός 
Εσωτερικής Υπηρεσίας η οποία δημοσιεύθηκε στο ΦΕΚ 
122/Β/9.2.2000, αποφασίζουμε: 

Εγκρίνουμε την απόφαση 52/2003 του Κοινοτικού Συμ¬ 
βουλίου Σελέρου με την οποία τροποποιείται ο Ο.Ε.Υ. της 
Κοινότητας Σελέρου ο οποίος μετά από αυτήν έχει ως εξής: 

ΚΕΦΑΛΑΙΟ Α’ 

ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΏΝ 

Οι δραστηριότητες των υπηρεσιών της Κοινότητας ΣΕ- 
ΛΕΡΟΥ κατανέμονται στις εξής διοικητικές ενότητες: 

1. Γραφείο Γραμματείας Προέδρου - Αντιπροέδρου. 

2. Τμήμα Διοικητικών και Οικονομικών Υπηρεσιών. 

3. Τμήμα Τεχνικών Υπηρεσιών και Περιβάλλοντος. 

4. Αυτοτελές Γραφείο Κέντρου Εξυπηρέτησης Πολι¬ 
τών. 


ΚΕΦΑΛΑΙΟ Β’ 

ΑΡΜΟΔΙΟΤΗΤΕΣ ΥΠΗΡΕΣΙΩΝ 


Άρθρο 2 

Γ ραφείο Γ ραμματείας Προέδρου - Αντιπροέδρου 

α. Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Προέδρου. 

β. Ρύθμιση συναντήσεων και επικοινωνιών του Προέ¬ 
δρου και τήρηση ημερολογίου των προσωπικών επαφών 
του, εντός και εκτός της Κοινότητας. 

γ. Τήρηση προσωπικού αρχείου εγγράφων του Προέ¬ 
δρου. 

δ. Τήρηση πρακτικών συναντήσεων ή συμβουλίων στα 
οποία μετέχει ο Πρόεδρος. 

ε. Συγκέντρωση στοιχείων ή εγγράφων που πρέπει να 
υπογραφούν από τον Πρόεδρο και μέριμνα για την υπο¬ 
γραφή και τη διεκπεραίωση τους. 


στ. Τήρηση αρχείων αποφάσεων Προέδρου, 
ζ. Εκτέλεση κάθε διοικητικής υποστήριξης που ανατίθε¬ 
ται από τον Πρόεδρο και η οποία δεν ανήκει στην αρμο¬ 
διότητα των υπολοίπων υπηρεσιών, 
η. Φροντίδα για τις δημόσιες σχέσεις της Κοινότητας, 
θ. Πληροφόρηση των δημοτών για κάθε δραστηριότητα 
της Κοινότητας. 

ι. Ενημέρωση των δημοτών για τα δικαιώματά τους και 
τις ενέργειες που απαιτούνται για τη διεκπεραίωση των 
υποθέσεώντους καθώς και ο εφοδιασμός τους μετά απα¬ 
ραίτητα πληροφοριακά στοιχεία και έντυπα. 

ια. Παραλαβή υποδείξεων, προτάσεων και παραπόνων 
των δημοτών. 

Άρθρο 3 

Τμήμα Διοικητικών και Οικονομικών Υπηρεσιών 

Α. Λειτουργίες Γραμματειακής Υποστήριξης και Διοικη¬ 
τικής Μέριμνας των Υπηρεσιών. 

α. Τήρηση των διαδικασιών πρωτοκόλλησης των κάθε 
είδους εισερχομένων στην Κοινότητα εγγράφων. Διανο¬ 
μή των εγγράφων στις επιμέρους υπηρεσίες της Κοινό¬ 
τητας. 

β. Τήρηση των διαδικασιών πρωτοκόλλησης των κάθε εί¬ 
δους εξερχόμενων από την Κοινότητα εγγράφων. Διεκπε¬ 
ραίωση/αποστολή των εγγράφων αυτών στους αποδέκτες. 

γ. Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενικού 
αρχείου της Κοινότητας. 

δ. Παροχή κάθε είδους δακτυλογράφησης και γραμμα¬ 
τειακής υποστήριξης προςτις διάφορες υπηρεσιακές μο¬ 
νάδες. 

ε. Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
της Κοινότητας (τηλεφωνικό κέντρο, θ-πιαίΙ, φάξ, ασφά¬ 
λεια κτιρίων, καθαριότητα κτιρίων γραφείων, λειτουργία 
κυλικείων, φωτοαντιγραφήσεις, εξωτερικές και εσωτερι¬ 
κές εργασίες διακίνησης εγγράφων κ.τ.λ.). Για το σκοπό 
αυτό αξιοποιούνται κλητήρες, τηλεφωνητές, φύλακες, 
καθαρίστριες κτλ στους οποίους κατανέμονται αρμοδιό¬ 
τητες για επιμέρους κτίρια εγκατάστασης των υπηρεσιών 
της Κοινότητας. 

στ. Βεβαίωση μόνιμης κατοικίας για μεταδημότευση. 

Β. Γραμματεία Κοινοτικού Συμβουλίου, Επιτροπών Κοι¬ 
νοτικού Συμβουλίου, Τοπικών Συμβουλίων 
α. Κατάρτιση σε συνεργασία με τον Πρόεδρο του Κ.Σ., 
της ημερήσιας διάταξης των συνεδριάσεων του Κ.Σ. και 
ενημέρωση των μελών του Κ.Σ. για τα θέματα και το χρό¬ 
νο / τόπο κάθε συνεδρίασης. 

β. Συγκέντρωση, αναπαραγωγή και αποστολή στα μέλη 
του Κ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

γ. Μέριμνα για τον χώρο των συνεδριάσεων, την καλή 
λειτουργία των εγκαταστάσεων, την ύπαρξη των κατάλ¬ 
ληλων μέσων κ.τ.λ. 

δ. Τήρηση πρακτικών κατά τη διάρκεια των συνεδριά¬ 
σεων. 

ε. Τήρηση αρχείου πρακτικών και αποφάσεων του Κ.Σ. 
στ. Δακτυλογράφηση / αναπαραγωγή αποφάσεων του 
Κ.Σ. και αποστολή τους στην υπηρεσία της Τ.Α. της Περι¬ 
φέρειας. 

ζ. Ενημέρωση των υπηρεσιών της κοινότητας για τις 
εγκεκριμένες αποφάσεις του Κ.Σ. 

η. Ενημέρωση των αρμόδιων επιτροπών του Κ.Σ. για τα 
θέματα που παραπέμπονται σε αυτές από το Κ.Σ. προς 
μελέτη. 

θ. Παρακολούθηση της διαδικασίας επεξεργασίαςτους 
και προετοιμασία για την έγκαιρη επανεισαγωγή τους στο 
Κ.Σ. προς λήψη οριστικής απόφασης. 

ι. Παροχή κάθε είδους γραμματειακής υποστήριξης 
προς το Κ.Σ. και Κοινοτικές Επιτροπές και τις μόνιμες και 
έκτακτες επιτροπές που συνιστάτο Κ.Σ. (ενημέρωση για 
τα θέματα και τον χρόνο κάθε συνεδρίασης, διανομή ει¬ 
σηγήσεων προς τα μέλη των Επιτροπών, τήρηση πρακτι¬ 
κών, τήρηση αρχείου πρακτικών, δακτυλογράφηση / ανα¬ 
παραγωγή εισηγήσεων). 

ια. Τήρηση αρχείου εκπροσώπων της Κοινότητας σε 
διάφορους φορείς και όργανα. Φροντίδα για την αποστο¬ 
λή στοιχείων προς τους προηγούμενους εκπροσώπους, 
επικοινωνία, παραλαβή και εσωτερική διεκπεραίωση των 
εκθέσεων των εκπροσώπων προς την Κοινότητα. 

Γ. Θέματα Προσωπικού - Μισθοδοσίας - Ασφάλισης 
α. Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας της Κοινότητας. 

β. Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κτλ του προσωπικού 
της Κοινότητας με οποιαδήποτε σχέση εργασίας σύμφω¬ 
να με τις εκάστοτε ισχύουσες διατάξεις. 

γ. Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό της Κοινότητας με οποιαδήποτε 
σχέση εργασίας, σύμφωνα με τις εκάστοτε ισχύουσες 
διατάξεις. 

δ. Τήρηση των μητρώων και φακέλων του προσωπικού 
της Κοινότητας, με οποιαδήποτε εργασιακή σχέση με την 
συγκέντρωση και καταγραφή των κάθε είδους μεταβολών 
της οικογενειακής, υπηρεσιακής και ατομικής κατάστασης 
(προσόντα, οικογενειακή κατάσταση, υπηρεσιακή εξέλιξη, 
απόδοση, αμοιβές, ποινές, άδειες, απουσίες κτλ). 

ε. Τήρηση των διαδικασιών συγκέντρωσης, καταγραφής 
των πληροφοριών που έχουν σχέση με τον καθορισμό των 
κάθε φύσης αμοιβών και παροχών προς το προσωπικό 
οποιοσδήποτε εργασιακής σχέσης με την Κοινότητα. 

στ. Παροχή κάθε είδους πληροφοριών, προφορικών ή 
γραπτών (πιστοποιητικά βεβαιώσεις κτλ) προς το προσω¬ 
πικό της Κοινότητας που αφορούν την υπηρεσιακή του 
κατάσταση. 

ζ. Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
της Κοινότητας. Παρακολούθηση της κατανομής των θέσε¬ 
ων εργασίας στις επιμέρους υπηρεσίες της Κοινότητας. 

η. Συγκέντρωση στοιχείων μεταβολώντου προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό της Κοινότητας, με οποι¬ 
αδήποτε εργασιακή σχέση, που αντιστοιχούν και έχουν 
επίδραση στην καταβολή των αμοιβών τους. 

θ. Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό της Κοινότητας. 

ι. Έλεγχος των προηγούμενων καταστάσεων και έγκαι¬ 
ρη διαβίβαση ενός αντιγράφου στο ταμείο για πληρωμές. 


ια. Τήρηση αρχείου καταβληθέντων αμοιβών στο προ¬ 
σωπικό της κοινότητας και έκδοση των αντίστοιχων βε¬ 
βαιώσεων αποδοχών. 

Δ. Διαχείριση Αγροτικών Θεμάτων 
Διαχείριση διαδικασιών που σχετίζονται με τον Ο.Γ.Α., 
με αποζημιώσεις του ΕΛΓΑ και με επιδοτήσεις της Διεύ¬ 
θυνσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των αι¬ 
τήσεων και δηλώσεων .κλπ.), 

Ε. Προϋπολογισμοί - Απολογισμοί - Οικονομική παρα¬ 
κολούθηση 

α. Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετήσιων προϋπολογι¬ 
σμών δαπανών λειτουργίας των υπηρεσιών της Κοινότη¬ 
τας και των αντίστοιχων προϋπολογισμών εσόδων της 
Κοινότητας. 

β. Παρακολούθηση της εξέλιξης των προηγούμενων 
προϋπολογισμών και τήρηση των σχετικών διαδικασιών 
και αρχείων. Εξαγωγή αποκλίσεων μεταξύ προϋπολογι- 
σθέντων και απολογιστικών μεγεθών. Ερμηνεία των απο¬ 
κλίσεων και εισήγηση διορθωτικών ενεργειών. 

γ. Σύνταξη των ετήσιων οικονομικών απολογισμών της 
Κοινότητας σε συνεργασία με το ταμείο. 

δ. Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

ε. Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων σύμφωνα με το σύστημα οικονομικής πληρο¬ 
φόρησης που εφαρμόζει η Κοινότητα. 

Ζ. Διαχείριση Ταμείου 

α. Διαμόρφωση και παρακολούθηση των ταμειακών 
προγραμμάτων της Κοινότητας με τη συνεχή παρακο¬ 
λούθηση των υποχρεώσεων και των αναμενόμενων ει¬ 
σπράξεων. 

β. Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
Εταιρειών). 

γ. Καταγραφή των διενεργουμένων πληρωμών σύμφω¬ 
να με τις ισχύουσες διαδικασίες. 

δ. Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

ε. Διενέργεια εισπράξεων αντίστοιχων οφειλών προς 
την Κοινότητα. Έκδοση αντίστοιχων γραμματίων εισπρά- 
ξεως και σχετικής ενημέρωσης του περιοδικού αρχείου 
οφειλετών κατά οφειλέτη. 

στ. Παρακολούθηση της πραγματοποίησης των υπο¬ 
χρεώσεων των οφειλετών προς την κοινότητα και ενημέ¬ 
ρωση του λογιστηρίου για τις καθυστερούμενες οφειλές. 

ζ. Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

η. Παραλαβή των βεβαιωτικών καταλόγωντων υπόχρε¬ 
ων και των αντίστοιχων στην κοινότητα ποσών κατά κατη¬ 
γορία προσόδου. Έκδοση και μέριμνα για την κοινοποίη¬ 
ση ατομικών ή ειδικών προσκλήσεων προς τους οφειλέ¬ 
τες της Κοινότητας. 

θ. Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

ι. Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος της κοινότητας που αφο¬ 
ρούν τα εισπρακτέα και τα πραγματοποιηθέντα έσοδα της 
κοινότητας, σύμφωνα με τις ισχύουσες διαδικασίες. 

ια. Κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

ιβ. Τήρηση φυσικού ταμείου στα γραφεία της Κοινότη¬ 
τας . Διενέργεια χρη ματικών δοσολη ψ ιών με τις τράπεζες. 

ιγ. Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος της Κοινότητας. 
Παροχή κάθε είδους στοιχείων που ζητούνται από Δημό¬ 
σιες / Ελεγκτικές υπηρεσίες σύμφωνα με τις διαδικασίες 
που ισχύουν εκάστοτε. 

Η. Διαχείριση Δαπανών - Προμήθειες 
α. Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
της κοινότητας στους αντίστοιχους δικαιούχους. 

β. Έλεγχοςτωνπροηγουμένωνπαραστατικών, έλεγχος 
της επάρκειας της αντίστοιχης πίστωσης του προϋπολο¬ 
γισμού της κοινότητας και έκδοση χρηματικών ενταλμά¬ 
των πληρωμής. Αποστολή των ενταλμάτων στο ταμείο για 
τη διενέργεια πληρωμών. 

γ. Οικονομική διαχείριση και λογιστική παρακολούθηση 
των προγραμμάτων της Ε.Ε. που συμμετέχειη Κοινότητα. 

δ. Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος της Κοινότητας. 
Παροχή κάθε είδους στοιχείων που ζητούνται από δημό¬ 
σιες / ελεγκτικές υπηρεσίες σύμφωνα με τις διαδικασίες 
που ισχύουν εκάστοτε. 

ε. Μέριμνα γιατη σύνταξη τεχνικών προδιαγραφών για την 
προμήθεια μηχανημάτων, τεχνικού εξοπλισμού ή υλικών για 
τις ανάγκες της κοινότητας, και συμμετοχή στις αντίστοιχες 
επιτροπές αξιολόγησης προσφορών και παραλαβής. 

στ. Διαχείριση διαδικασιώνπρομηθειώντης Κοινότητας 
(σύσταση επιτροπών, διακηρύξεις, διαγωνισμοί, παραλα¬ 
βή προσφορών, παραγγελιές κτλ). 

ζ. Τήρηση αρχείου παγίων κινητών περιουσιακών στοι¬ 
χείων της Κοινότητας. 

η. Φροντίδα για την αποθήκευση των παγίων ή αναλω¬ 
σίμων υλικών και τήρηση διαδικασιών παράδοσης και πα¬ 
ραλαβής. 

Θ. Διαχείριση εσόδων 

α. Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς την Κοινότητα των φυσικών προσώπων ή των κάθε 
είδους επιχειρήσεων της περιοχής, για φόρους, εισφο¬ 
ρές, τέλη, δικαιώματα που περιοδικά πρέπει να καταβάλ¬ 
λονται στην κοινότητα με βάση τις ισχύουσες κάθε φορά 
διατάξεις της νομοθεσίας. 

β. Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κτλ. 

γ. Δημιουργία και τήρηση αρχείων υπόχρεων γιατην κα¬ 
ταβολή των επιμέρους ποσών που αποτελούν τακτικά 
έσοδα της Κοινότητας. 

δ. Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 


ε. Κατάρτιση βεβαιωτικών καταλόγων υπόχρεων και αντι- 
στοίχως οφειλομένων ποσών κατά κατηγορία προσόδου. 

στ. Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν για 
τιςπροσφυγές των υπόχρεων όταν αμφισβητούν το ύψος 
των οφειλομένων ποσών. 

ζ. Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

η. Τήρηση των αντίστοιχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια- 
φόρωντελών, δικαιωμάτων ή εισφορών. 

θ. Τήρηση όλωντων οικονομικών δοσοληψιώνπου σχε¬ 
τίζονται με την λειτουργία ύδρευσης, ηλεκτροφωτισμού 
κτλ. 

I. Κοινοτική Περιουσία - Κληροδοτήματα 
α. Τήρηση αρχείου της Κοινοτικής ακίνητης περιουσίας, 
β. Μέριμνα για την αξιοποίηση / εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κτλ). 

γ. Τήρηση αρχείου κληροδοτημάτων προς την Κοινότη¬ 
τα και μέριμνα για την αξιοποίηση τους. 

δ. Τήρηση των διαδικασιών που σχετίζονται με τις δω¬ 
ρεές προς την Κοινότητα. 

ΙΑ. Χορήγηση Αδειών Καταστημάτων 
Διοικητική Υποστήριξη των κάτωθι αρμοδιοτήτων της 
Κοινότητας: 

α. Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

β. Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων. 

γ. Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσεων, 
που προβλέπονται από τους Α.Ν. 445/1937 και 446/1937. 

δ. Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

ε. Χορήγηση των αδειών εγκατάστασης και λειτουργίας 
ψυχαγωγικών παιχνιδιών, που προβλέπονται από αστυνο¬ 
μικές διατάξεις και δεν υπάγονται στις διατάξεις του νό¬ 
μου 2000/1991. 

στ. Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

ζ. Τήρηση αρχείου των αδειών καταστημάτων υγειονο¬ 
μικού ενδιαφέροντος. 

η. Έκδοση άδειας λειτουργίας καταστημάτων εκμίσθω- 
σης μοτοποδηλάτων. 

θ. Θεώρηση των τιμοκαταλόγων των δωματίων των ξε¬ 
νοδοχειακών επιχειρήσεων και καταλυμάτων στις περι¬ 
πτώσεις που αυτές λειτουργούν σε νομούς ή νησιά που 
δεν εδρεύουν υπηρεσίες του Ε.Ο.Τ. 

ΙΒ. Δημοτική Κατάσταση 

α. Σύνταξη , ενημέρωση και τήρηση των βιβλίωντου δη¬ 
μοτολογίου και πληθυσμού. 

β. Τήρηση για κάθε οικογένεια, ιδιαίτερου φακέλου με 
τα σχετικά δικαιολογητικά και αρχείου αποφάσεων μετα¬ 
βολών στο δημοτολόγιο. 

γ. Βεβαίωση μόνιμης κατοικίας για μεταδημότευση, 
δ. Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

ε. Επιμέλεια της εφαρμογής των σχετικών με τους δη¬ 
μότες διατάξεωντου Δ.Κ.Κ., του κώδικα ελληνικής ιθαγέ¬ 
νειας. 

στ. Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια της Κοινότητας (γεννήσεις, γάμο, θάνα¬ 
τοι) καθώς και κάθε μεταγενέστερο γεγονός που συνδέε¬ 
ται με αυτά (π.χ. βαπτίσεις, διαζύγια, ονοματοδοσία, με¬ 
ταβολή θρησκεύματος κτλ) σύμφωνα με τις ισχύουσες 
θεσμοθετημένες διαδικασίες. 

ζ. Τήρηση αρχείων επισήμων εγγράφων ληξιαρχικών 
γεγονότων. 

η. Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

θ. Περιοδική ενημέρωση των Κρατικών Υπηρεσιών (π.χ. 
Ε.Σ.Υ.Ε.) για τις γεννήσεις, γόμους , θανάτους που συνέ- 
βησαν στην περιφέρεια της Κοινότητας. 

ι. Ενημέρωση των αντίστοιχων υπηρεσιών άλλων Ο.Τ.Α. 
για τα ληξιαρχικά γεγονότα που επηρεάζουν τα στοιχεία 
των μητρώων / αρχείων που τηρούνται στα Τμήματα αυτά. 

ια. Συνεργασία με Ληξιαρχεία άλλων Ο.Τ.Α. σε περιπτώ¬ 
σεις μεταβολών ή προσθήκης Ληξιαρχικών Πράξεων που 
βρίσκονται καταχωρημένες εκεί. 

ιβ. Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

ιγ. Κατάρτιση των στρατολογικών πινάκων και έκδοση 
των απαιτού μενών πιστοποιητικών. 

ιδ. Μέριμνα για την έκδοση και δημοσίευση των αποφά¬ 
σεων των στρατιωτικών συμβουλίων. 

ιε. Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

ιστ Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

ιζ. Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στην κοι¬ 
νότητα από των εκλογικό νόμο. 

ιη. Τήρηση εκλογικών καταλόγων, ενημέρωση και έκδο¬ 
ση των σχετικών πιστοποιητικών για την έκδοση εκλογι¬ 
κών βιβλιαρίων. 

ιθ. Μέριμνα για την τήρηση των θεσμοθετημένων διαδι¬ 
κασιών για τη διεξαγωγή των πολιτικών γάμων. 

Άρθρο 4 

Αυτοτελές Γ ραφείο Κέντρου Εξυπηρέτησης Πολιτών 

Συστήθηκε με την απόφαση του Κοινοτικού Συμβουλίου 
54/2002 σύμφωνα με το άρθρο 31 του Νόμου 3013/2002. 

Α. Το αυτοτελές γραφείο του ΚΕΝΤΡΟΥ ΕΞΥΠΗΡΕ¬ 
ΤΗΣΗΣ ΠΟΛΙΤΩΝ (Κ.Ε.Π.), εξυπηρετεί τους πολίτες στις 
υποθέσεις του με το Δημόσιο τομέα και τον ευρύτερο Δη¬ 
μόσιο τομέα, σύμφωνα με τις πιστοποιημένες υπηρεσίες 
που έχει υποχρέωση να παρέχει στους πολίτες βάσει των 
ΚΥΑ μεταξύ του ΥΠΕΣΔΔΑ καιτων αρμόδιων υπουργείων. 

Άρθρο 5 

Τμήμα Τεχνικών Υπηρεσιών και Περιβάλλοντος 

Α. Προγραμματισμός Τεχνικών έργων 
α. Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 


στηριότητας της Κοινότητας ως προς την εκτέλεση νέων 
τεχνικών έργων στην περιοχή της Κοινότητας την εκτέλε¬ 
ση εργασιών συντήρησης της υφιστάμενης κοινόχρη¬ 
στης υποδομής και τις εργασίες των λοιπών τομέων της 
τεχνικής υπηρεσίας. 

β. Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων που 
αναλαμβάνει η Κοινότητα και εργασιών των λοιπών τομέ- 
ωντης Τεχνικής Υπηρεσίας και καθορισμός προϋποθέσε¬ 
ων υλοποίησης τομέων της Τεχνικής Υπηρεσίας και κα¬ 
θορισμός προϋποθέσεων υλοποίησης (χρονοδιάγραμμα, 
τεχνικός εξοπλισμός, ανθρώπινο δυναμικό, πόροι κ.λπ.). 

γ. Παρακολούθηση υλοποίησης προηγούμενου προ¬ 
γραμματισμού και τήρηση απολογιστικών και στατιστι¬ 
κών στοιχείων. 

δ. Προγραμματισμός προμηθειών της Κοινότητας και 
εισήγηση της σκοπιμότητάς τους σε συνεργασία με την 
Οικονομική Υπηρεσία. 

Β. Μελέτες / Επιβλέψεις Τεχνικών Εργων 
α. Εισήγηση για την σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός της Κοι¬ 
νότητας (προμελέτες, προκαταρκτικές μελέτες, οριστι¬ 
κές μελέτες, μελέτες εφαρμογής). Κατάρτιση προδια¬ 
γραφών μελετών και τήρηση διαδικασιών ανάθεσης 
συγκεκριμένων μελετών σε τρίτους (σύνταξη διακηρύξε¬ 
ων, τευχών προδιαγραφών, αξιολόγηση εκδηλώσεων εν¬ 
διαφέροντος, εισήγηση σχετικών αποφάσεων, σύνταξη 
συμβάσεων κ.λ.π.). 

β. Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδικα¬ 
σιών παρακολούθησης ελέγχου και παραλαβής των με¬ 
λετών από ποιοτικής και συμβατικής άποψης. 

γ. Σύνταξη τεχνικών μελετών είτε για έργα που θα εκτε- 
λεστούνμε αυτεπιστασία, είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από υπηρεσίες της Κοινότητας. 

δ. Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδια¬ 
γραφών τεχνικών έργων καιτήρηση των διαδικασιών ανά¬ 
θεσης έργων σε τρίτους (δημοπρατήσεις, αξιολόγηση 
προσφορών, εισήγηση σχετικών αποφάσεων, σύνταξη 
συμβάσεων κ.λ.π.). 

ε. Επίβλεψη εκτέλεσης τεχνικών έργων που εκτελού- 
νται είτε με αυτεπιστασία, είτε από τρίτους. Τήρηση των 
διαδικασιών παρακολούθησης και ελέγχου εκτέλεσης και 
παραλαβής τεχνικών έργων από ποιοτικής, ποσοτικής 
άποψης και συμβατικής άποψης. 

στ. Φροντίδα για την παρακολούθηση καιτήρηση της νο¬ 
μοθεσίας που έχει σχέση με την ανάθεση, παρακολούθηση, 
εκτέλεση και παραλαβή μελετών και τεχνικών έργων. 

ζ. Εκτέλεση κάθε φύσης σχεδιαστικών εργασιών για τις 
ανάγκες της Υπηρεσίας. 

Γ. Θέματα προστασίας περιβάλλοντος 
α. Συγκέντρωση στοιχείων, επί τόπου διερεύνηση και 
καταγραφή αδυναμιών της περιοχής της Κοινότητας σε 
θέματα περιβάλλοντος (π.χ. Διαχείριση στερεών και 
υγρών αποβλήτων, αποκατάσταση χώρων, απομάκρυνση 
οχλουσών δραστηριοτήτων, πηγές ρύπανσης, προστα¬ 
σία διαχείριση βιοτόπων κ.λπ. 

β. Τεκμηρίωση των αδυναμιών , προβλημάτων της πε¬ 
ριοχής καιτήρηση σχετικού αρχείου. 

γ. Επεξεργασία των στοιχείων που συγκεντρώνονται / 
καταγράφονται και εισήγηση προγραμμάτων επεμβάσε¬ 
ων της κοινότητας ή άλλων αρμόδιων φορέων για τη βελ¬ 
τίωση της υπάρχουσας κατάστασης. 

δ. Συνεργασίες με αντίστοιχου αντικειμένου Νομαρχια¬ 
κές ή Κεντρικές Υπηρεσίες και φορείς για την από κοινού 
ρύθμιση περιβαλλοντικών θεμάτων που απασχολούν την 
περιοχή της κοινότητας και για την ανάπτυξη αντίστοιχων 
κοινών προγραμμάτων. 

ε. Συνεργασία με την Υπηρεσία Προγραμματισμού για 
θέματα σχεδιασμού / προγραμματισμού της δράσης της 
Κοινότητας σε ζητήματα προστασίας του περιβάλλοντος. 

Δ. Συγκρότηση - προγραμματισμός - παρακολούθηση 
των Συνεργείων του Τμήματος. 

α. Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του Τμήματος περιλαμβάνουν: συ¬ 
γκρότηση, οργάνωση, συντονισμό και γενικά διοίκηση 
των συνεργείων του Τμήματος. 

β. Ετοιμασία του Προγράμματος δράσης των συνεργεί¬ 
ων (καθορισμός αναγκαίων έργων, συντηρήσεων, επεμ¬ 
βάσεων, καθορισμοί προτεραιοτήτων κτλ). 

γ. Ανάλυση του προηγούμενου προγράμματος για τον 
καθορισμό των αναγκών του κάθε Συνεργείου σε τεχνικό 
εξοπλισμό, εργαλεία, ανθρώπινο δυναμικό κατά ειδικότη¬ 
τες, ποσότητες υλικών καθ είδος κτλ. 

δ. Επίβλεψη από διοικητική και τεχνική άποψη των ερ¬ 
γασιών που εκτελούν τα συνεργεία. 

ε. Συγκρότηση οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων εργασιών 
εκτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων). 

στ. Φροντίδα για τη στελέχωση και την εκπαίδευση του 
προσωπικού του κάθε συνεργείου. 

ζ. Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

η. Μέριμνα για την έγκαιρη προμήθεια των υλικών των 
εργασιών που εκτελείτο κάθε συνεργείο. 

θ. Χειρισμός και φροντίδα για την συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιείτο συνεργείο. 

1. Συνεργείο Τεχνικών Έργων 

α. Κατασκευή, επισκευή, συντήρηση, διακόσμηση και 
εξοπλισμός των κτιρίων και εγκαταστάσεων της Κοινότη¬ 
τας καθώς και γενικά των κτιρίων και εγκαταστάσεων που 
αναλαμβάνει να κατασκευάσει, επισκευάσει ή συντηρή¬ 
σει η Κοινότητα. 

β. Επισκευή, συντήρηση έργων οδοποιίας και λοιπών 
έργων υποδομής (κατασκευές κόμβων και διαβάσεων, γε¬ 
φυρών, αντιπλημμυρικών έργων, διευθετήσεις και καλύ¬ 
ψεις ρεμάτων κτλ). 

γ. Επισκευή, συντήρηση έργων διαμόρφωσης υπαί¬ 
θριων χώρων (π.χ. πεζόδρομοι, πλατείες, παιδικές χαρές, 
αθλητικοί χώροι κτλ). 

2. Συνεργείο Ύδρευσης - Αποχέτευσης 

α. Φροντίδα καλής λειτουργίας και συντήρησης του συ¬ 
στήματος ύδρευσης - αποχέτευσης. 

β. Καταμέτρηση της κατανάλωσης νερού και ενημέρω¬ 
ση μετά σχετικά στοιχεία της οικονομικής υπηρεσίας. 


3. Συνεργείο Καθαριότητας 

α. Εκτέλεση εργασιών καθαριότητας των κοινοχρή¬ 
στων χώρων μέσα στην περιφέρεια της κοινότητας (δρό¬ 
μοι, πλατείες, ακτές, πλαζ, χείμαρροι, πάρκα κτλ). 

β. Εκτέλεση εργασιών αποκομιδής, μεταφοράς και ρί¬ 
ψης απορριμμάτων (προερχόμενα από οικίες, καταστή¬ 
ματα, επιχειρήσεις, κοινόχρηστους χώρους). 

4. Συνεργείο Πρασίνου 

α. Εκτέλεση εργασιών ανάπτυξης πρασίνου δηλαδή 
συντήρησης, καθαριότητας, φυτοπροστασίας, βελτίω¬ 
σης και επέκτασης των χώρων πρασίνου καθώς και των 
υπαίθριων χώρων γενικότερα μέσα στα όρια της κοινότη¬ 
τας (πάρκα, κήποι, άλση, παιδικές χαρές, δεντροστοιχίες, 
παρτέρια κτλ). 

5. Συνεργείο Ηλεκτροφωτισμού, Σήμανσης οδών 
Εκτέλεση εργασιών με αυτεπιστασία ή επίβλεψη εργα¬ 
σιών που ανατίθενται σε τρίτους που περιλαμβάνουν: 

α. Την επέκταση, συντήρηση, επισκευή και βελτίωση 
του δικτύου ηλεκτροφωτισμού των οδών και γενικά των 
κοινοχρήστων υπαιθρίων χώρων της Κοινότητας καθώς 
και του φωτισμού για την ανάδειξη των κοινοτικών κτι¬ 
ρίων, μνημείων και αρχαιολογικών χώρων της περιοχής 
της Κοινότητας. 

β. Την επέκταση, συντήρηση και επισκευή της σήμαν¬ 
σης και διαγράμμισης οδών για τη ρύθμιση της κυκλοφο¬ 
ρίας στην περιοχή της Κοινότητας. 

γ. Την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή της Κοινότητας (πινα¬ 
κίδες ονομασίας οδών και πλατειών, αρίθμησης κτιρίων, 
παροχής πληροφοριών σε θέματα της κοινότητας, στά¬ 
σεων, συγκοινωνιακών μέσων κτλ). 

δ. Την τοποθέτηση και συντήρηση προστατευτικών μέ¬ 
σων για την ασφάλεια της κυκλοφορίας των οχημάτων και 
των πεζών. 

ΚΕΦΑΛΑΙΟ Γ 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
Άρθρο 6 

Αρμοδιότητες Προϊσταμένων 
Ο Προϊστάμενος μιας διοικητικής ενότητας ευθύνεται 
έναντι του Προέδρου της Κοινότητας για την αποτελε¬ 
σματική και αποδοτική εκτέλεση των λειτου ργιώντης ενό¬ 
τητας, προγραμματίζοντας, οργανώνοντας, στελεχώνο¬ 
ντας, συντονίζοντας και ελέγχοντας τις επιμέρους δρα¬ 
στηριότητες, έτσι ώστε να εκπληρώνονται οι περιοδικοί 
(τακτικοί και στρατηγικοί) στόχοι της Κοινότητας που πε¬ 
ριλαμβάνονται στα αντίστοιχα προγράμματα δράσης. 
Ειδικότερα ο προϊστάμενος: 

α. Διατυπώνει τους στόχους και τα προγράμματα δρά¬ 
σης της διοικητικής ενότητας καθώς και τους αντίστοι¬ 
χους προϋπολογισμούς σε συνεργασία με την οικονομική 
υπηρεσία. 

β. Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

γ. Στελεχώνει, οργανώνει, συντονίζει και ελέγχει τις 
δραστηριότητες της διοικητικής ενότητας με τρόπο ώστε 
να υλοποιούνται αποτελεσματικά τα προγράμματα δρά¬ 
σης και οι κατά περίπτωση αποφάσεις ή εντολές. 

δ. Εποπτεύει, αξιολογεί και προσανατολίζει το προσωπι¬ 
κό της διοικητικής ενότητας, μεριμνώντας για την ανάπτυξη 
και επιμόρφωση του, τη βελτίωση των συνθηκών εργασίας 
και τη διατήρηση αρμονικών εργασιακών σχέσεων, 
ε. Μεριμνά για την κατάρτιση του κανονισμού λειτουρ- 

γίας της διοικητικής ενότητας, εισηγείται μεταβολές των 
διατάξεων του και παρακολουθεί την κανονική εφαρμογή 
των εγκεκριμένων κανονισμών. 

στ. Προετοιμάζει τους απολογισμούς δράσης και οικο¬ 
νομικούς απολογισμούς, σε συνεργασία με την οικονομι¬ 
κή υπηρεσία. Καταρτίζει μηνιαίους απολογισμούς δρά¬ 
σης και αναφέρει ιεραρχικά για τις υποθέσεις που εκκρε- 
μούν και τις αποκλίσεις από τον προγραμματισμό. 

ζ. Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμμα¬ 
τα δράσης που αναφέρονται στις λειτουργίες της διοικη¬ 
τικής ενότητας. 

η. Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του και τη δια¬ 
νέμει στις αρμόδιες υπηρεσιακές μονάδες ή υπαλλήλους. 

θ. Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που 
εποπτεύει καθώς και των εισηγήσεων τους προς τα ανώ¬ 
τερα διοικητικά επίπεδα (όλα τα έγγραφα, καταστάσεις 
κτλτης Κοινότητας μονογράφονται από τον υπάλληλο). 

ι. Έχει το δικαίωμα τροποποίησης ή απόρριψης των υπη¬ 
ρεσιακών εισηγήσεων των κατωτέρων ιεραρχικά επιπέδων 
με ενυπόγραφη πάντοτε σημείωση του στα σχετικά έγγρα¬ 
φα και παράλληλη υποχρέωση έγκαιρης και αιτιολογημέ¬ 
νης ενημέρωσης του ανωτέρου ιεραρχικά επιπέδου. 

ια. Εισηγείται συστήματα ενημέρωσης των δημοτών 
σχετικά μετιςπροσφερόμενες υπηρεσίες, τα δικαιώματα 
και τις υποχρεώσεις τους έναντι της Κοινότητας. 

ιβ. Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοικητι¬ 
κής μονάδας του. 

ιγ. Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων της Κοι¬ 
νότητας ή άλλων διαδημοτικών φορέων για το συντονι¬ 
σμό και την ολοκλήρωση των λειτουργιών της. 
ιδ. Συνεργάζεται με άλλους φορείς εκτός Κοινότητας, 
ιε. Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στο τοπικό Ελλη¬ 
νικό και Διεθνές περιβάλλον, που έχουν σχέση με τις λει¬ 
τουργίες της διοικητικής ενότητας. Ενημερώνει το προ¬ 
σωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις εξελί¬ 
ξεις του εξωτερικού περιβάλλοντος. 

ιστ. Μέριμνα για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της από¬ 
δοσης του ανθρώπινου δυναμικού και των τεχνικών μέσων, 
την καλύτερη εξυπηρέτηση του πολίτη και την καλύτερη 
ανταπόκριση την διοικητικής μονάδας στις τοπικές ανάγκες. 

Άρθρο 7 

Μεταβατικές Διατάξεις 

Όσες αρμοδιότητες δεν περιλαμβάνονται σε αυτόν τον 
οργανισμό και οι οποίες είχαν κατά καιρούς με νόμους ή 
με Προεδρικά διατάγματα ή με Υπουργικές Αποφάσεις 
παραχωρηθεί από την Κεντρική Διοίκηση στους δημάρ¬ 
χους και προέδρους εξακολουθούν να ασκούνται από τις 
αρμόδιες κατά περίπτωση υπηρεσίες της Πρωτοβάθμιας 
Αυτοδιοίκησης μέχρι νεωτέρας και διαφορετικής από την 
ισχύουσα νομοθετικής ρύθμισης. 


ΚΕΦΑΛΑΙΟ Δ 
ΟΡΓΑΝΙΚΕΣ ΘΕΣΕΙΣ 

Άρθρο 8 

Τακτικές οργανικές θέσεις με σχέση εργασίας 
Δημοσίου Δικαίου 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτι¬ 
κός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37α/87 και το Π.Δ. 
22/90. 

Οι θέσεις που προβλέπονται ανά κατηγορία και κλάδο, 
σύμφωνα με το Π.Δ. 50/2001 (ΦΕΚ 39/5.3.2001 Τεύχος 
Πρώτο) είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

Θέσεις 

5 (πέντε) 

ΠΕ 

Γεωπόνων 

1 (μία) 

ΠΕ 

Διοικητικού 

1 (μία) 

ΠΕ 

Πολιτικών Μηχανικών 

1 (μία) 

ΠΕ 

Πληροφορικής 

1 (μία) 

ΠΕ 

Διοικητικού - Οικονομικού 

1 (μία) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 

Θέσεις 

1 (μία) 

ΤΕ17 

Διοικητικών - Λογιστών 

1 (μία) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

Θέσεις 

(10) (δέκα)+ 1 ΔΕ 15 

ΔΕΙ 

Διοικητικών 

5 (πέντε) 

ΔΕ 38 

Χειριστών Η/Υ 

1 (μία) 

ΔΕ24 

Ηλεκτρολόγων 

1 (μία) 

ΔΕ28 

Χειριστή Μηχ/των Έργων 

1 (μία) 

ΔΕ30 

Τεχνιτών (υδραυλικός 

2 (δύο) 

ΔΕ15 

Εισπρακτόρων (Προσ. Προσ/γής) 

1 (μία) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 

Θέσεις 

2 (δύο) 

ΥΕ16 

Εργατών 

2 (δύο) 


ΓΕΝΙΚΟ ΣΥΝΟΛΟ ΘΕΣΕΩΝ 

19 (Δέκα εννέα) 


Άρθρο 9 


Προσωρινές οργανικές θέσεις με σύμβαση 


Δημοσίου Δικαίου 


Κλάδος 

Θέσεις 

1 (μία) 

ΔΕ15 

Εισπρακτόρων 

1 (μία) 


Η προηγούμενη θέση κενούμενη με οποιονδήποτετρό¬ 
πο καταργείται. 

ΣΥΝΟΛΟ ΤΑΚΤΙΚΩΝ ΟΡΓΑΝΙΚΩΝ ΘΕΣΕΩΝ 19 (18+1) 


Άρθρο 10 

Θέσεις Προϊσταμένων 

Στις διοικητικές ενότητες των υπηρεσιών της Κοινότη¬ 
τας οι προϊστάμενοι επιλέγονται από τους εξής κλάδους: 

Στο τμήμα Διοικητικών και Οικονομικών Υπηρεσιών 
προΐσταται μόνιμος υπάλληλος του κλάδου Π.Ε. 1 και ελ¬ 
λείψει αυτού του κλάδου Τ.Ε. 17 και ελλείψει αυτού του 
κλάδου Δ.Ε.1. 

Στο τμήμα τεχνικών υπηρεσιών και περιβάλλοντος 
προΐσταται μόνιμος υπάλληλος του κλάδου Π.Ε.3 ή του 
κλάδου ΠΕ.9 

Στο αυτοτελές γραφείο ΚΕΠ προΐσταται μόνιμος υπάλ¬ 
ληλος της κατηγορίας ΠΕ - ΤΕ και ελλείψει υπαλλήλων 

των παραπάνω κατηγοριών ΔΕ ανεξαρτήτως κλάδου, ο 
οποίος ορίζεται με απόφαση του Κοινοτικού Συμβουλίου 
ή του Προέδρου της Κοινότητας και ο ορισμός του γνω¬ 
στοποιείται στην ΠΕΡΙΦΕΡΕΙΑΚΗ ΔΙΟΙΚΗΣΗ και το 
ΥΠΕΣΔΔΑ 

Στο γραφείο προσωπικού, ορίζεται προϊστάμενος με 
απόφαση του Προέδρου υπάλληλος του κλάδου ΠΕ - ΤΕ 
και ελλείψει υπαλλήλου των ανωτέρω κατηγοριών υπάλ¬ 
ληλος του κλάδου ΔΕ Διοικητικού κλάδου 

Τον προϊστάμενο του τμήματος ή του γραφείου που 
απουσιάζει ή κωλύεται αναπληρώνει στα καθήκοντα του 
ο ανώτερος κατά βαθμό υπάλληλος και ο αρχαιότερος, 
που υπηρετεί στην ίδια οργανωτική μονάδα και εφόσον ο 
κλάδος στον οποίο ανήκει προορίζεται για κατάληψη θέ¬ 
σεων προϊσταμένων. 

Τελικές Διατάξεις 

Α) Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 

Β) Η κατανομή του προσωπικού στις επί μέρους Διοι¬ 
κητικές μονάδες γίνεται με απόφαση του Προέδρου, με¬ 
τά από σχετική εισήγηση των Προϊστάμενων και του Συμ¬ 
βουλίου Συντονισμού, λαμβάνοντας υπόψη τις λειτουργι¬ 
κές ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων. 

Γ) Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Άρθρο 11 

Ακροτελεύτιο Άρθρο: Κάλυψη Δαπάνης 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
Αριθμούς Εξόδων για την κάλυψη της μισθοδοσίας του 
υπάρχοντος προσωπικού (Στον Κ.Α. 05.111.1, ποσό 
55.000,00, στον Κ.Α. 012.2 ποσό δρχ. 23.000,00 ευρώ και 
051.4 ποσό δρχ. 2.495,00 ευρώ και στους αντίστοιχους 
Κ.Α.Ε. για ασφαλιστικές εισφορές μονίμου προσωπικού, 
συνολικό ποσό 51.576,00 ευρώ. 

Η μελλοντική επιβάρυνση του προϋπολογισμού της 
Κοινότητας από την απόφαση αυτή, δεν είναι δυνατόν να 
υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 12 Νοεμβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
Κ. ΒΑΓΓΛΗ 


Αριθ.9188 (3) 

Καθορισμός αποζημίωσης Αντιπροέδρου της Δημοτικής 
Επιχείρησης Ύδρευσης - Αποχέτευσης Κατερίνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 
όπως τροποποιήθηκε με τις διατάξεις του άρθρου 8 του 
Ν. 2839/12.9.2000. 

2. Την 93/2003απόφαση - πρόταση του Δ.Σ. της Δημοτι- 
κής'Επιχείρησης Ύδρευσης - Κατερίνης. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 3.600 ευρώ γιατοτρέχον έτος για 
την οποία έχει εγγράφει ανάλογη πίστωση στον προϋπο¬ 
λογισμό του νομικού προσώπου της Επιχείρησης. Τατρία 
επόμενα έτη προβλέπεται να προκληθεί εις βάρος των 
προϋπολογισμών της Επιχείρησης δαπάνη ύψους 43.200 
ευρώ κατά έτος, για την οποία θα εγγραφούν σχετικές πι¬ 
στώσεις στους ανάλογους κωδικούς των προϋπολογι¬ 
σμών των ετών αυτών. 

4. Την 5631/11.8.2000 απόφαση Γεν. Γραμματέα Περι¬ 
φέρειας Κεντρικής Μακεδονίας περί «Μεταβίβασης του 
δικαιώματος υπογραφής «Με εντολή Γεν. Γραμμ. Περι¬ 
φέρειας» στονΓενικό Διευθυντή, στους Προϊσταμένους 
Τμημάτων», αποφασίζουμε: 

Καθορίζουμε την αποζημίωση του Αντιπροέδρου του 
Δ.Σ. της Δ.Ε.Υ.Α. του Δήμου Κατερίνης του Νομού Πιε¬ 
ρίας στα 1.200 ευρώ μηνιαίως για πλήρη απασχόληση με 
τις παρακάτω αρμοδιότητες: 

• θα αναπληρώνει τον Πρόεδρο της ΔΕΥΑΚ κατά την 
απουσία του με δικαίωμα υπογραφής μαζί με το Διευθυ¬ 
ντή. 

• Θα συντονίζει τις υπηρεσίες ΔΕΥΑΚ και του Δήμου 
όπου αυτές εμπλέκονται. 

• Θα είναι δέκτης αιτημάτων δημοτών με τους οποίους 
θα εξετάζει και θα συζητά τα αιτήματα τους και θα αλλη¬ 
λογραφεί ώστε η επικοινωνία και η εξυπηρέτηση δημοτών 
να είναι γρήγορη καί να μπορούν οι υπηρεσίες της ΔΕΥΑΚ 
να επιδίδονται απερίσπαστα στο έργο τους, θα λειτουρ¬ 
γεί ως δέκτης μεταξύ υπηρεσιών και πολιτών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 3 Νοεμβρίου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




